title: 2011/580/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske agencije za varnost hrane za proračunsko leto 2009

text:
               27.9.2011

               SL

               Uradni list Evropske unije

               L 250/162

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske agencije za varnost hrane za proračunsko leto 2009
   (2011/580/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za varnost hrane za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 178/2002 Evropskega parlamenta in Sveta (3) o ustanovitvi Evropske agencije za varnost hrane, in zlasti člena 44 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0146/2011),

               1.

               podeli razrešnico izvršni direktorici Evropske agencije za varnost hrane glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršni direktorici Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 108.

      (2)  UL L 248, 16.9.2002, str. 1.

      (3)  UL L 31, 1.2.2002, str. 1.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/163

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Evropske agencije za varnost hrane za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za varnost hrane za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 178/2002 Evropskega parlamenta in Sveta (3) o ustanovitvi Evropske agencije za varnost hrane, in zlasti člena 44 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0146/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je Parlament 5. maja 2010 izvršni direktorici Evropske agencije za varnost hrane podelil razrešnico glede izvrševanja proračuna agencije za proračunsko leto 2008 (5) in v resoluciji, ki spremlja sklep o razrešnici, med drugim:

                           —

                           ugotavlja, da Računsko sodišče že tretje leto zapored poudarja prenos proračunskih sredstev v naslednje leto (23 % proračuna za leto 2008 je bilo prenesenih v proračunsko leto 2009, 16 % sredstev za leto 2007 v proračunsko leto 2008 in 20 % sredstev za leto 2006 v proračunsko leto 2007),

                           —

                           ugotavlja, da je bilo izvedenih 20 od 25 priporočil (80 %), ki sta jih oblikovala notranja revizijska služba in odbor za revizijo,

                           —

                           je seznanjen, da je bila oktobra 2008 izvedena druga anketa o osebju, da bi ocenili delovno okolje agencije,

               C.

               ker je proračun agencije za proračunsko leto 2009 znašal 71 400 000 EUR, kar je za 7,5 % več kot v proračunskem letu 2008,

      Uspešnost

               1.

               je seznanjen, da je proračun Evropske agencije za varnost hrane za leto 2009 znašal 71 400 000 EUR v primerjavi s 66 400 000 EUR v predhodnem letu;

               2.

               poudarja, da je proračunski organ v proračunskem postopku za leto 2009 v proračunu agencije predvidel rezervo v višini 4 546 000 EUR; pozdravlja, da je bilo 2 000 000 EUR iz te rezerve sproščenih novembra 2009 za izvedbo projektov razvoja in infrastrukture IT agencije, saj je slednja zadevnemu odboru posredovala rezultate ankete med zaposlenimi, kar je bil pogoj za sprostitev rezerve;

               3.

               nadalje ugotavlja, da je bil preostali del rezerve dodeljen istemu področju politik, za učinkovito odzivanje na pandemijo H1N1; se zaveda, da agencija teh sredstev ni zahtevala za zaposlovanje, saj so bili ti postopki preloženi na leto 2010;

               4.

               pozdravlja pobudo agencije, ki je v razpredelnici, priloženi poročilu Računskega sodišča za leto 2009, predstavila primerjavo dejavnosti, izvedenih v letih 2008 in 2009, kar organu za podelitev razrešnice omogoča, da učinkoviteje ovrednoti njeno uspešnost od enega leta do drugega; pozdravlja dejstvo, da je agencija povečala število tematskih dokumentov in obvestil o politiki;

               5.

               ugotavlja, da je agencija v letu 2009 uvedla diferencirana sredstva za znanstvene donacije in projekte znanstvenega sodelovanja, zaradi česar je bilo razveljavljenih 6 000 000 EUR odobritev plačil; svetuje agenciji, naj izboljša načrtovanje in spremljanje proračunskih procesov v zvezi z diferenciranimi sredstvi;

               6.

               opozarja, da mora agencija nuditi visoko kakovostno in neodvisno svetovanje, da bi zagotovila skladnost z varnostnimi standardi Unije ter znanstveno odličnost in neodvisnost v vseh zadevah, ki posredno ali neposredno vplivajo na varnost živil in krme ter zaščito rastlin; zlasti zaradi preglednosti priporoča ukrepe za nadaljnje spodbujanje in spremljanje spoštovanja notranjih pravil o izjavah o interesih za uslužbence agencije in strokovnjake, ki zanjo delajo;

               7.

               zahteva, da Računsko sodišče opravi revizije uspešnosti poslovanja agencije;

      Upravljanje proračuna in finančno poslovodenje

               8.

               poziva agencijo, naj okrepi proračunski postopek v zvezi z diferenciranimi proračunskimi sredstvi ter načrtovanje in spremljanje njegovega večletnega izvajanja; je seznanjen, da je Računsko sodišče pravzaprav poročalo, da je bilo treba preklicati diferencirana proračunska sredstva za znanstvene donacije in projekte znanstvenega sodelovanja v višini 6 000 000 EUR (75 %), od katerih je bilo 3 100 000 EUR sredstev, ki so presegala potrebe, ki jih je opredelila agencija; kljub temu pozdravlja odločitev agencije, da bo sprejela ukrepe na podlagi izkušenj iz leta 2009, torej prvega leta, v katerem je bil uveden pojem diferenciranih proračunskih sredstev za projekte znanstvenega sodelovanja;

               9.

               poleg tega spodbuja agencijo, naj izboljša upravljanje proračuna, da se zmanjšajo visoki prenosi; poudarja, da Računsko sodišče že četrto leto zapored opozarja na prenos proračunskih sredstev v naslednje leto (13 % proračuna za leto 2009 je bilo prenesenih v proračunsko leto 2010, 23 % proračuna za leto 2008 v proračunsko leto 2009, 16 % proračuna za leto 2007 v proračunsko leto 2008 in 20 % proračuna za leto 2006 v proračunsko leto 2007); zlasti ugotavlja, da takšno stanje kaže na pomanjkljivosti v načinu, na katerega agencija upravlja pogodbe ter spremlja predložitve poročil in izjav o stroških;

               10.

               obžaluje, da Računsko sodišče že tretje leto zapored poudarja, da je bilo treba razveljaviti obveznosti za operativne dejavnosti, prenesene iz prejšnjega leta (19 % obveznosti za operativne dejavnosti, prenesene iz leta 2008, 37 % obveznosti za operativne dejavnosti, prenesene iz leta 2007, in 26 % obveznosti za operativne dejavnosti, prenesene iz leta 2006); poziva agencijo, naj spremeni to stanje in Računsko sodišče obvesti o sprejetih ukrepih;

               11.

               prav tako ugotavlja, da je Računsko sodišče poročalo o težavah pri izvajanju delovnega programa za leto 2009; v skladu s tem poziva agencijo, naj sprejme ustrezne ukrepe, da bi odpravila te pomanjkljivosti;

      Notranja revizija

               12.

               potrjuje, da je agencija organu za podelitev razrešnice poslala poročilo, ki ga je pripravila izvršna direktorica in v katerem povzema vsebino priporočila službe za notranjo revizijo, kakor predvideva člen 72(5) okvirne finančne uredbe; vendar je zlasti zaskrbljen, ker je med 48 priporočili eno označeno kot „kritično“ (o upravljanju subvencij), 27 kot „zelo pomembnih“ in 20 kot „pomembnih“, vendar organ za podelitev razrešnice ni prejel nikakršnih informacij o vsebini teh priporočil; v skladu s tem poziva izvršno direktorico agencije, naj posreduje navedene informacije;

               13.

               priznava, da je služba za notranjo revizijo v zadnjem četrtletju 2009 opravila poglobljeno oceno revizijskega tveganja, da bi določila prednostne naloge revizije in revizijski načrt službe za notranjo revizijo za naslednja tri leta, revizijo izjav o interesih ter revizijo zaposlovanja v letu 2009;

               14.

               meni, da ima revizijski odbor, ki ga je leta 2006 oblikovala agencija, pomembno vlogo pri pomoči upravnemu odboru, saj zagotavlja, da delo službe za notranjo revizijo in oddelka za notranjo revizijo agencije poteka pravilno ter da ga upravni odbor in izvršna direktorica upoštevata; zato meni, da je ta revizijski odbor v agenciji lahko zgled za druge agencije;

               15.

               znova zahteva, da agencija sprejme ustrezne ukrepe v primerih navzkrižja interesov; poziva agencijo, naj sproži preiskavo o morebitnih navzkrižjih interesov vodilnih znanstvenikov ter članov upravnega odbora in svetov, da bi odkrila morebitne pomanjkljivosti pri izjavah o interesih in pravočasno ukrepala;

               16.

               glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem poslovodenju in nadzoru agencij.

      (1)  UL C 338, 14.12.2010, str. 108.

      (2)  UL L 248, 16.9.2002, str. 1.

      (3)  UL L 31, 1.2.2002, str. 1.

      (4)  UL L 357, 31.12.2002, str. 72.

      (5)  UL L 252, 25.9.2010, str. 155.

      (6)  Sprejeta besedila, P7_TA(2011)0163 (glej stran 269 tega Uradnega lista).


title: Sklep Sveta z dne 24. junija 1982 o dopolnitvi Priloge IV h Konvenciji o zaščiti Rena pred kemičnim onesnaževanjem

text:
Pomembno pravno obvestilo

|

31982D0460

Uradni list L 210 , 19/07/1982 str. 0008 - 0009 finska posebna izdaja: poglavje 11 zvezek 10 str. 0116  španska posebna izdaja: poglavje 15 zvezek 3 str. 0213  švedska posebna izdaja: poglavje 11 zvezek 10 str. 0116  portugalska posebna izdaja poglavje 15 zvezek 3 str. 0213

		Sklep Svetaz dne 24. junija 1982o dopolnitvi Priloge IV h Konvenciji o zaščiti Rena pred kemičnim onesnaževanjem(82/460/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker je Evropska gospodarska skupnost s Sklepom Sveta 77/586/EGS z dne 25. julija 1977 [4] sprejela Konvencijo o zaščiti Rena pred kemičnim onesnaževanjem (v nadaljevanju "Kemijska konvencija") in Dodatni sporazum k Sporazumu, podpisanem 29. aprila 1963 v Bernu, o Mednarodni komisiji za zaščito Rena pred onesnaževanjem (v nadaljevanju "Mednarodna komisija");ker Mednarodna komisija v skladu s členom 5 Kemijske konvencije predlaga mejne vrednosti za odvajanje določenih snovi v površinske vode renskega porečja, in sicer s pomočjo sprememb Priloge IV h Kemijski konvenciji; ker je v skladu s členom 14 Kemijske konvencije za začetek veljavnosti navedenih sprememb potrebno, da jih pogodbenice soglasno sprejmejo;ker je Mednarodna komisija določila mejne vrednosti za živo srebro v obliki priporočila, ki naj bi dopolnil Prilogo IV h Kemijski konvenciji;ker je zaželeno, da Skupnost kot pogodbenica Kemijske konvencije sprejme navedeno priporočilo,SKLENIL NASLEDNJE:Člen 1Priporočilo Mednarodne komisije za zaščito Rena pred onesnaževanjem, ki naj bi dopolnilo Prilogo IV h Konvenciji o zaščiti Rena pred onesnaževanjem, podpisani 3. decembra 1976 v Bonnu, se s tem sprejme v imenu Evropske gospodarske skupnosti.Besedilo priporočila je priloženo.Člen 2Predsednik Sveta bo v skladu s postopki, določenimi v Kemijski konvenciji, obvestil vlado Švicarske konfederacije o sprejetju priporočila iz člena 1.V Luxembourgu, 24. junija 1982Za SvetPredsednikF. Aerts[1] UL C 180, 18.7.1980, str. 10.[2] UL C 291, 10.11.1980, str. 57.[3] UL C 348, 31.12.1980, str. 1.[4] UL L 240, 19.9.1977, str. 35.--------------------------------------------------Priporočilo Mednarodne Komisije za zaščito Rena pred onesnaževanjem, namenjeno dopolnitvi Priloge IV h Konvenciji o zaščiti Rena pred kemičnim onesnaževanjem, podpisani 3. decembra 1976 v Bonnumednarodna komisija za zaščito rena pred onesnaževanjemob upoštevanju Konvencije o zaščiti Rena pred kemičnim onesnaževanjem, podpisane 3. decembra 1976 v Bonnu,ob upoštevanju zlasti členov 3, 4, 5 in 14 Konvencije,predlaga pogodbenicam Konvencije, da se Priloga IV h Konvenciji z dne 3. decembra 1976 dopolni v zvezi z živim srebrom, kot sledi:MEJNE VREDNOSTI(Člen 5)Snov ali skupina snovi | Izvor | Mejna vrednost, izražena kot maksimalna koncentracija snovi | Mejna vrednost, izražena kot emisijski faktor | Rok za obstoječe izpuste | Opombe |Živo srebro | Obrati kloralkalne elektrolize | Mejne vrednosti, izražene kot maksimalne koncentracije živega srebra, se izračunajo kot razmerje med mejno vrednostjo emisijskega faktorja in količino vode, uporabljene na tono proizvodne zmogljivosti klora | Mesečno povprečje 0,5 grama živega srebra na tono proizvodne zmogljivosti klora. Dnevno povprečje 2 grama živega srebra na tono proizvodne zmogljivosti klora | 1. julij 1983 | Mejne vrednosti, določene v prejšnjih stolpcih veljajo za živo srebro, ki nastane pri proizvodnji dejavnosti in jih je treba zato upoštevati na mestu izpusta iz proizvodnih obratov. Za metode merjenja, analiziranja in vzorčenja, glej Priporočilo Mednarodne komisije z dne 28. decembra 1979 |V skladu s členoma 14 in 19 Konvencije bodo ukrepi, določeni v zgornji tabeli, začeli veljati, ko jih bodo pogodbenice Konvencije soglasno sprejele. Pogodbenice bodo notificirale njihovo sprejetje vladi Švicarske konfederacije, katera bo potrdila prejem notifikacije.--------------------------------------------------


title: Sklep Sveta 2013/355/SZVP z dne 3. julija 2013 o spremembi in podaljšanju Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)

text:
               4.7.2013

               SL

               Uradni list Evropske unije

               L 185/16

         SKLEP SVETA 2013/355/SZVP
   z dne 3. julija 2013
   o spremembi in podaljšanju Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visoke predstavnice Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. novembra 2005 sprejel Skupni ukrep 2005/889/SZVP (1).

               (2)

               Svet je 25. junija 2012 sprejel Sklep 2012/332/SZVP (2) o spremembi Skupnega ukrepa 2005/889/SZVP in njegovem podaljšanju do 30. junija 2013.

               (3)

               Politični in varnostni odbor je 7. junija 2013 priporočil, naj se Misija pomoči Evropske unije za mejni prehod Rafa (EU BAM Rafah) podaljša še za eno leto, to je do 30. junija 2014.

               (4)

               EU BAM Rafah bi bilo treba na podlagi sedanjega mandata podaljšati od 1. julija 2013 do 30. junija 2014.

               (5)

               Misija EU BAM Rafah se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Skupni ukrep 2005/889/SZVP se spremeni:

               1.

               člen 5 se spremeni:

                           (a)

                           vstavi se naslednji odstavek:
                           „1a.   Vodja misije je predstavnik misije.Vodja misije lahko članom osebja misije zaupa naloge upravljanja na področju kadrovskih in finančnih zadev, za katere je v celoti odgovoren/odgovorna vodja misije.“;

                           (b)

                           odstavek 4 se črta;

               2.

               člen 8(3) se nadomesti z naslednjim:
               „3.   Pogoji zaposlitve ter pravice in obveznosti mednarodnega in lokalnega osebja se opredelijo v pogodbah med EU BAM Rafah in zadevnimi člani osebja.“;

               3.

               vstavi se naslednji člen:
               „Člen 12a
               Pravna ureditev
               EU BAM Rafah lahko naroča storitve ali blago, sklepa pogodbe in upravne dogovore, zaposluje osebje, vodi bančne račune, pridobiva sredstva in razpolaga z njimi ter poravnava svoje obveznosti in je lahko stranka v sodnem postopku, kot je potrebno za izvajanje tega skupnega ukrepa.“;

               4.

               člen 13 se nadomesti z naslednjim:
               „Člen 13
               Finančna ureditev
               1.   Referenčni finančni znesek za kritje odhodkov, povezanih z EU BAM Rafah za obdobje od 25. novembra 2005 do 31. decembra 2011, znaša 21 570 000 EUR.
               Referenčni finančni znesek za kritje odhodkov, povezanih z EU BAM Rafah za obdobje od 1. januarja 2012 do 30. junija 2012, znaša 970 000 EUR.
               Referenčni finančni znesek za kritje odhodkov, povezanih z EU BAM Rafah za obdobje od 1. julija 2012 do 30. junija 2013, znaša 980 000 EUR.
               Referenčni finančni znesek za kritje odhodkov, povezanih z EU BAM Rafah za obdobje od 1. julija 2013 do 30. junija 2014, znaša 940 000 EUR.
               2.   Vsi odhodki se upravljajo v skladu s postopki in pravili, ki se uporabljajo za splošni proračun Unije. Državljani tretjih držav, ki finančno sodelujejo pri misiji, državljani gostiteljic in – če to zahtevajo operativne potrebe misije – tudi državljani sosednjih držav se lahko prijavljajo na javne razpise za sklenitev pogodb.
               3.   EU BAM Rafah je odgovorna za izvrševanje proračuna misije. V ta namen misija podpiše sporazum s Komisijo.
               4.   EU BAM Rafah je odgovorna za vse terjatve in obveznosti, ki nastanejo pri opravljanju mandata od 1. julija 2013, z izjemo vseh terjatev, v zvezi s hujšimi kršitvami vodje misije, za katere je odgovoren/odgovorna vodja misije.
               5.   Pri finančnih dogovorih se upoštevajo struktura poveljevanja, kot je določena v členih 4, 4a in 5, ter operativne potrebe EU BAM Rafah, vključno s kompatibilnostjo opreme in interoperabilnostjo njenih ekip.
               6.   Odhodki so upravičeni od datuma začetka veljavnosti tega skupnega ukrepa.“;

               5.

               v členu 16 se drugi odstavek nadomesti z naslednjim:
               „Veljati preneha 30. junija 2014.“;

               6.

               člen 17 se črta.

         Člen 2
   Ta sklep začne veljati na dan sprejetja.
   Uporablja se od 1. julija 2013.

      V Bruslju, 3. julija 2013

            Za Svet

            Predsednik

         L. LINKEVIČIUS

      (1)  UL L 327, 14.12.2005, str. 28.

      (2)  UL L 165, 26.6.2012, str. 71.


title: Sklep Sveta (EU) 2016/838 z dne 23. maja 2016 o sklenitvi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, v imenu Evropske unije

text:
               28.5.2016

               SL

               Uradni list Evropske unije

               L 141/26

         SKLEP SVETA (EU) 2016/838
   z dne 23. maja 2016
   o sklenitvi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 217 v povezavi s členom 218(6)(a) in drugim pododstavkom člena 218(8) Pogodbe ter člena 218(7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Svet je 10. maja 2010 pooblastil Komisijo, da začne pogajanja z Gruzijo za sklenitev novega sporazuma med Unijo in Gruzijo, ki bo nadomestil Sporazum o partnerstvu in sodelovanju (2).

               (2)

               Ta pogajanja so bila uspešno zaključena in Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum) je bil parafiran 29. novembra 2013.

               (3)

               V skladu s Sklepom Sveta 2014/494/EU (3) je bil Sporazum podpisan dne 27. junija 2014, s pridržkom njegove poznejše sklenitve.

               (4)

               V skladu s členom 218(7) Pogodbe o delovanju Evropske unije je ustrezno, da Svet pooblasti Komisijo, da odobri spremembe Sporazuma, ki jih sprejme Pridružitveni odbor v trgovinski sestavi, določeni v členu 408(4) Sporazuma, kot jih je predlagal pododbor za geografske označbe v skladu s členom 179 Sporazuma.

               (5)

               Primerno je določiti ustrezne postopke za zaščito geografskih označb, ki so zaščitene na podlagi Sporazuma.

               (6)

               Sporazum se ne bi smel razlagati tako, kot da podeljuje pravice ali nalaga obveznosti, na katere se je mogoče neposredno sklicevati pred sodišči Unije ali držav članic.

               (7)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), se odobri v imenu Unije (4).
   Člen 2
   Predsednik Sveta v imenu Unije pošlje uradno obvestilo iz člena 431(1) Sporazuma (5).
   Člen 3
   Za namene člena 179 Sporazuma Komisija v imenu Unije odobri spremembe Sporazuma na podlagi odločitev pododbora za geografske označbe. Kadar zainteresirane strani po nasprotovanju v zvezi z geografsko označbo ne morejo doseči soglasja, Komisija sprejme stališče po postopku iz člena 57(2) Uredbe (EU) št. 1151/2012 Evropskega parlamenta in Sveta (6).
   Člen 4
   1.   Ime, zaščiteno na podlagi pododdelka 3 „Geografske označbe“ poglavja 9 naslova IV Sporazuma, lahko uporablja vsak gospodarski subjekt, ki trži kmetijske proizvode, živila, vina, aromatizirana vina ali žgane pijače, ki so skladni z ustrezno specifikacijo.
   2.   V skladu s členom 175 Sporazuma države članice in institucije Unije izvršujejo zaščito, določeno v členih od 170 do 174 Sporazuma, tudi na zahtevo zainteresirane strani.
   Člen 5
   Sporazum se ne razlaga tako, kot da podeljuje pravice ali nalaga obveznosti, na katere se je mogoče neposredno sklicevati pred sodišči Unije ali držav članic.
   Člen 6
   Ta sklep začne veljati na dan sprejetja.

      V Bruslju, 23. maja 2016

            Za Svet

            Predsednica

         F. MOGHERINI

      (1)  Odobritev z dne 18. decembra 2014 (še ni objavljena v Uradnem listu).

      (2)  Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Gruzijo na drugi strani (UL L 205, 4.8.1999, str. 3).

      (3)  Sklep Sveta št. 2014//494/EU z dne 16. junija 2014 o podpisu Pridružitvenega Sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, v imenu Evropske unije, in njegovi začasni uporabi (UL L 261, 30.8.2014, str. 1).

      (4)  Sporazum je bil objavljen v Uradnem listu Evropske unije (UL L 261, 30.8.2014, str. 4) skupaj s sklepom o podpisu.

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.

      (6)  Uredba (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL L 343, 14.12.2012, str. 1).


title: 2012/125/EU: Sklep Sveta z dne 28. februarja 2012 o imenovanju člana Računskega sodišča

text:
               29.2.2012

               SL

               Uradni list Evropske unije

               L 55/18

         SKLEP SVETA
   z dne 28. februarja 2012
   o imenovanju člana Računskega sodišča
   (2012/125/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 286(2) Pogodbe,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Mandat g. Juana RAMALLOJA MASSANETA se izteče 29. februarja 2012.

               (2)

               Zato bi bilo treba opraviti novo imenovanje –

         SPREJEL NASLEDNJI SKLEP:
   Člen 1
   G. Baudilio TOMÉ MUGURUZA se imenuje za člana Računskega sodišča za obdobje od 1. marca 2012 do 28. februarja 2018.
   Člen 2
   Ta sklep začne veljati na dan sprejetja.

      V Bruslju, 28. februarja 2012

            Za Svet

            Predsednik

         N. WAMMEN

      (1)  Mnenje z dne 14. februarja 2012 (še ni objavljeno v Uradnem listu).


title: Sklep Sveta z dne 6. junija 1978 o sprejetju, v imenu Skupnosti, treh prilog k Mednarodni konvenciji o poenostavitvi in uskladitvi carinskih postopkov

text:
Avis juridique important

|

31978D0528

Official Journal L 160 , 17/06/1978 P. 0013 - 0024 Finnish special edition: Chapter 2 Volume 2 P. 0114  Greek special edition: Chapter 02 Volume 6 P. 0162  Swedish special edition: Chapter 2 Volume 2 P. 0114  Spanish special edition: Chapter 02 Volume 4 P. 0266  Portuguese special edition Chapter 02 Volume 4 P. 0266

Sklep Svetaz dne 6. junij 1978o sprejetju, v imenu Skupnosti, treh prilog k Mednarodni konvenciji o poenostavitvi in uskladitvi carinskih postopkov(78/528/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju priporočila Komisije,ker je Skupnost s Sklepom 75/199/(EGS) 1 sklenila Mednarodno konvencijo o poenostavitvi in uskladitvi carinskih postopkov ter k njej sprejela prilogo v zvezi s carinskimi skladišči;ker Skupnost lahko sprejme priloge k navedeni konvenciji v zvezi s carinskimi formalnostmi pred vložitvijo deklaracije o blagu, začasni hrambi in prostih conah;ker je vseeno priporočljivo, da se te priloge sprejmejo z nekaterimi pridržki in se upoštevajo posebni pogoji carinske unije,SKLENIL:Člen 1V imenu Skupnosti se sprejmejo naslednje priloge k Mednarodni konvenciji o poenostavitvi in uskladitvi carinskih postopkov:- priloga A.1 v zvezi s carinskimi formalnostmi pred vložitvijo deklaracije o blagu, s pridržki glede standardov 11 in 21;- priloga A.2 v zvezi z začasno hrambo, s pridržki glede priporočenih praks 10, 13 in 21;- priloga F.1 v zvezi s prostimi conami, s pridržkom glede standarda 21.Besedila zgoraj navedenih prilog so priložena temu sklepu.Člen 2Komisija obvesti Generalni sekretariat Sveta za carinsko sodelovanje o sprejemu prilog iz člena 1, ob upoštevanju pridržkov, navedenih v navedenem členu.V Luksemburgu, 6. junij 1978Za SvetPredsednikK.B. AndersenPRILOGAMEDNARODNA KONVENCIJA O POENOSTAVITVI IN USKLADITVI CARINSKIH POSTOPKOVPriloge A.1, A.2 in F.1PRILOGA A.1PRILOGA O CARINSKIH FORMALNOSTI PRED VLAGANJEM DEKLARACIJE O BLAGUUVODBlago lahko vstopa v državo z različnimi vrstami prevoza. Da se zavaruje prihodek in zagotovi skladnost z nacionalno zakonodajo, mora prevoznik, ki je blago pripeljal v carinsko območje, blago in prevozno sredstvo v najkrajšem možnem času predložiti carinskim organom. Določbe, ki so potrebne za nadzor vnosa blaga v carinsko območje, so v veliki meri odvisne od geografskih danosti države in drugih okoliščin, kot so glavne vrste prevoza za vnos blaga v državo.V številnih primerih je carinski urad, kateremu je treba predložiti blago in vložiti deklaracijo o blagu, na mestu, kjer blago vstopa v carinsko območje; v drugih primerih pa je ta carinski urad nekoliko oddaljen od navedenega mesta. Bistveno je, da lahko carinski organi nadzirajo prevoz blaga do carinskega urada, kjer se blago predloži carini.Interesi carine se lahko zavarujejo tako, da se prevozniku s predpisi naložijo obveznosti in se prevozno sredstvo in blago, ki vstopa v carinsko območje, fizično nadzira.Pomembno je, da ti ukrepi povzročajo čim manj neprijetnosti mednarodni trgovini. V ta namen so vse formalnosti, ki jih uporablja prevoznik, čimbolj preproste in informacije glede le-teh lahko dostopne za vse zainteresirane.Ta priloga ne pokriva blaga, ki prispe v carinskem postopku, npr. mednarodni carinski tranzit, blago, ki se prevaža po pošti ali v potniški prtljagi ali začasno hrambo, niti ne pokriva nekaterih drugih formalnosti, ki se uporabijo v primeru nekaterih vrst transporta, npr. predložitev poročila ob prihodu ladje.OPREDELITEV POJMOVV tej prilogi:(a) izraz "carinske formalnosti pred vložitvijo deklaracije o blagu" pomeni vse dejavnosti, ki jih izvede zadevna oseba in carina od trenutka, ko blago vstopi v carinsko območje do trenutka, ko pride blago v carinski postopek;Opomba:Začasno hrambo se lahko pojmuje kot carinski postopek.(b) izraz "carinsko območje" pomeni območje, kjer se v celoti uporablja carinska zakonodaja;(c) izraz "prevoznik" pomeni osebo, ki dejansko prevaža blago ali je zadolžena ali odgovorna za dejavnosti, ki se izvajajo s prevoznim sredstvom;(d) izraz "uvozne dajatve in davki" pomeni carine in vse druge dajatve, davke, pristojbine ali druge obremenitve, ki se plačajo pri uvozu blaga ali so v zvezi z uvozom, ne vključujejo pa pristojbin in obremenitev, ki so po višini omejene s približnim stroškom opravljenih storitev;(e) izraz "deklaracija o blagu" pomeni izjavo v obliki, kot jo predpiše carina, s katero zainteresirani navede carinski postopek, ki naj se uporabi za blago, in zagotovi vse podatke, ki jih zahteva carina, da se izvajanje postopka lahko začne;(f) izraz "carinska kontrola " pomeni ukrepe, ki se uporabljajo za zagotavljanje skladnosti z zakonodajo in predpisi, za katerih uveljavitev je carina odgovorna;(g) izraz "oseba" pomeni fizične kot pravne osebe, razen če kontekst zahteva drugače.NAČELA1. StandardDoločbe te priloge urejajo carinske formalnosti pred vložitvijo deklaracije o blagu.2. StandardNacionalna zakonodaja opredeli pogoje, ki jih je treba izpolniti, in formalnosti, ki jih je treba izvesti v zvezi z blagom, ki se vnaša v carinsko območje.3. StandardVse blago, ki se vnaša v carinsko območje, je podvrženo carinski kontroli, ne glede na to ali je zavezano plačilu uvoznih dajatev in davkov.4. StandardCarinske formalnosti pred vložitvijo deklaracije o blagu se zmanjšajo do najmanjše mogoče mere, ki zagotavlja skladnost z zakoni in predpisi, za uveljavljanje katerih je carina odgovorna.5. StandardCarinske formalnosti pred vložitvijo deklaracije o blagu se uporabljajo enako, ne glede na državo porekla blaga ali državo, iz katere je blago prispelo.VNOS BLAGA V CARINSKO OBMOČJEMesta, na katerih se blago lahko vnosi v carinsko območje6. StandardNacionalna zakonodaja podrobno opredeli mesta, kjer se blago lahko vnaša v carinsko območje. Pri določanju teh krajev se med dejavnike, ki jih je treba upoštevati, vključi tudi posebne zahteve trgovine, gospodarstva in transporta.Opomba:Države lahko v ta namen podrobno opredelijo carinske poti, to pomeni ceste, železnice, vodne poti in katere koli druge poti (npr. cevovodi), ki se morajo uporabiti za vnos blaga.Dolžnosti prevoznika7. StandardVnos blaga v carinsko območje narekuje prevozniku dolžnost, da blago pripelje neposredno do določenega carinskega urada ali drugega mesta, ki ga podrobno opredelijo carinski organi, in pri tem ne spremeni narave blaga ali njegove embalaže.8. StandardČe prevoz blaga z mesta vnosa v carinsko območje do določenega carinskega urada ali drugega posebej določenega mesta prekine nesreča ali višja sila, se od prevoznika zahteva, da poskrbi za varnostne ukrepe, s katerimi prepreči, da bi blago prišlo v nedovoljen promet, in da obvesti carino ali druge pristojne organe o naravi nesreče ali drugih okoliščinah, ki so prekinile pot.Carinski nadzor9. StandardCarinska kontrola uvoženega blaga se zniža do najnižje mogoče mere.Opombe:1. Carinska kontrola lahko vključuje vkrcanje na prevozno sredstvo in njegov pregled.2. Carinske oblasti se lahko pooblasti, da samo v posebej določenih območjih, na primer v obmejni coni, uporabljajo posebne ukrepe kontrole.3. Praviloma za to niso potrebni posebni kontrolni ukrepi, ki vključujejo raztovarjanje blaga, zapečatenje ali dodajanje razpoznavne oznake ali prevoz blaga v spremstvu carine. Vendar pa, če carinski organi menijo, da so taki kontrolni ukrepi nepogrešljivi, uporabijo tiste, ki povzročijo najmanj neprijetnosti obema, carini in prevozniku, pri tem pa še vedno izvajajo ustrezne zaščitne ukrepe. Carinski žigi in razpoznavne oznake, ki so jih namestili tuji carinski organi, se običajno sprejmejo, razen kadar veljajo za nezadostne ali nezanesljive.PREDLOŽITEV BLAGA CARINIDokumentacija10. Priporočena praksaKadar carinski urad, kjer naj bi se blago predložilo, ni na mestu, kjer je blago vstopilo v carinsko območje, carinski organi na navedenem mestu ne zahtevajo, da se vloži kakršenkoli dokument.Opomba:Zaradi preverjanja istovetnosti blaga lahko carinski organi zahtevajo izročitev komercialnih, prevoznih ali drugih spremnih dokumentov.11. StandardKadar carinski organi glede predložitve blaga carini zahtevajo dokumentacijo, se zahteva le toliko podatkov, kot je potrebno za ugotavljanje istovetnosti blaga in prevoznega sredstva.Opomba:Te podatke se običajno pridobi iz komercialnih in prevoznih dokumentov, katerih vsebina pa se razlikuje glede na način prevoza. Carinski organi običajno ne zahtevajo več kot poimenovanje blaga in tovorov (oznake in oštevilčenost, številke in vrste, teža) in istovetnost prevoznega sredstva. Nekateri mednarodni sporazumi določajo največji obseg podatkov, ki se jih lahko zahteva (npr. država je lahko pogodbena stranka Priloge 9 h Konvenciji o mednarodnem civilnem zračnem prometu ali Konvencije o olajšanju mednarodnega prometa).12. Priporočena praksaKadar so dokumenti, ki se predložijo carini, izdani v jeziku, ki ni določen v ta namen ali v jeziku, ki ni jezik države, v katero se blago vnaša, se ne zahteva, da se podatki, navedeni v takšnih dokumentih, prevedejo.Pristojnosti in poslovni čas carinskih uradov13. StandardCarinski organi določijo carinske urade, kjer se blago lahko predloži carini. Pri določanju pristojnosti in poslovnega časa teh uradov se upoštevajo dejavniki, kot so posebne zahteve trgovine, industrije in transporta.Opombi:1.V nekaterih državah se pristojnosti carinskih uradov določajo glede na carinske poti in njihovo pomembnost.2. Kadar je treba, se pristojnosti nekaterih carinskih uradov lahko omejijo na nekatere vrste prevoza ali določene kategorije blaga ali na blago, poslano v posebej določena območja (npr. obmejna cona, industrijska cona).14. Priporočena praksaKadar ustrezni carinski uradi stojijo na skupni meji, naj bi carinski organi dveh držav uskladili poslovni čas in pristojnosti teh uradov.Opomba:V nekaterih primerih se je na skupnih mejah s carinskima uradoma dveh držav na istem mestu in včasih v isti zgradbi vzpostavila skupna kontrola.Prihod izven delovnega časa15. StandardCarinski organi podrobno opredelijo varnostne ukrepe, ki jih izvede prevoznik, da prepreči nedovoljen promet blaga v carinskem območju, če prispe na carinski urad izven delovnega časa.Opomba:Od prevoznika se lahko zahteva, da blago počaka na določenem mestu ali v bližini carinskega urada.16. Priporočena praksaNa zahtevo prevoznika in z razlogi, ki so za carinske organe tehtni, lahko slednji, če je mogoče, omogočijo, da se carinske formalnosti pred vložitvijo deklaracije o blagu izvedejo izven poslovnega časa carinskega urada; kakršne koli stroške, ki se posledično pojavijo, se zaračuna prevozniku.RAZTOVARJANJEMesta za raztovarjanje17. StandardNacionalna zakonodaja podrobno opredeli mesta, ki se odobrijo za raztovarjanje.18. Priporočena praksaNa zahtevo zadevne osebe in z razlogi, ki so za carinske oblasti tehtni, naj bi slednji omogočili, da se blago raztovori na mestu, ki ni bilo odobreno za raztovarjanje; kakršne koli stroške, ki so posledično pojavijo, se zaračuna zadevni osebi.Opomba:Glede na okoliščine se blago lahko raztovori v prostorih zadevne osebe, v prostorih z ustrezno opremo ali na katerem koli mestu znotraj carinske nadzorne cone.Začetek raztovarjanja19. Priporočena praksaZačetek raztovarjanja se dovoli čim prej po prihodu prevoznega sredstva na mesto za raztovarjanje.20. Priporočena praksaNa zahtevo zadevne osebe in z razlogi, ki so za carinske oblasti tehtni, naj bi slednji, upoštevajoč upravne okoliščine, odobril, da se raztovarjanje nadaljuje izven poslovnega časa carinskega urada; kakršne koli stroške, ki so posledično pojavijo, se zaračuna zadevni osebi.BLAGO, KI SE POŠKODUJE, UNIČI ALI IZGUBI21. StandardOdvisno od primera se zagotovi celotna ali delna oprostitev plačila uvoznih dajatev in davkov za blago, ki se slučajno ali zaradi višje sile poškoduje, uniči ali nepreklicno izgubi med izvajanjem carinskih formalnosti pred vložitvijo deklaracije o blagu, pod pogojem, da se dejstva natančno ugotovijo, zadovoljivo za carinske organe.Opomba:Na zahtevo zadevne osebe se lahko ostanki blaga, ki jih pokriva ta standard,:(a) ocarinijo za domačo rabo v obstoječem stanju, kot da bi se uvozili v takšnem stanju; ali(b) ponovno izvozijo; ali(c)se pod carinsko kontrolo in brez stroškov za prihodek napravijo komercialno brez vrednosti; ali(d) se s privoljenjem carinskih organov odstopijo proračunu, prosto vseh stroškov.ODGOVORNOST ZA PLAČILO UVOZNIH DAJATEV IN DAVKOV22. StandardNacionalna zakonodaja določi osebo ali osebe, odgovorne za plačilo uvoznih dajatev in davkov za blago, ki se vnese v carinsko območje in ki se carini ni predložilo v skladu s pogoji in formalnostmi, ki jih je treba izvesti pred vložitvijo deklaracije o blagu.INFORMACIJE GLEDE CARINSKIH FORMALNOSTI PRED VLOŽITVIJO DEKLARACIJE O BLAGU23. StandardCarinski organi poskrbijo, da so vse ustrezne informacije o carinskih formalnostih pred vložitvijo deklaracije o blagu na razpolago vsem zainteresiranim.PRILOGA A.2PRILOGA O ZAČASNI HRAMBI BLAGAUVODPomembno je, da se ob prispetju dopusti, da se blago čim prej raztovori s prevoznega sredstva. V znak priznavanja tega dejstva so carinske uprave sprejele sporazume, po katerih naj se raztovarjanje blaga začne čim prej po prispetju in z najnižjo mogočo mero potrebnih formalnosti za zavarovanje prihodka.Iz različnih razlogov lahko preteče kar nekaj časa med prispetjem blaga in vložitvijo ustrezne deklaracije o blagu. V takšnih okoliščinah lahko carinski organi zahtevajo, da ostane blago pod carinskim nadzorom in iz tega razloga se to blago hrani na posebej določenem območju do vložitve deklaracije o blagu. Taka območja se imenujejo začasna skladišča in lahko sestojijo iz zgradb, ograjenih in neograjenih prostorov.Določbe te priloge se ne uporabljajo za skladiščenje blaga v carinskih skladiščih ali prostih conah.OPREDELITEV POJMOVV tej prilogi:(a) izraz "začasna hramba blaga" pomeni hrambo blaga pod carinskim nadzorom pred vložitvijo deklaracije o blagu v notranjih prostorih in ograjenih ali neograjenih prostorih, ki jih določi carina (v nadaljevanju: začasna skladišča).(b) izraz "uvozne dajatve in davki" pomeni carinske dajatve in vse druge dajatve, davke, pristojbine ali druge obremenitve, ki se plačajo pri uvozu blaga ali so v zvezi z uvozom, ne vključujejo pa pristojbin in obremenitev, ki so po višini omejene s približnim stroškom opravljenih storitev;(c) izraz "deklaracija blaga" pomeni izjavo v obliki, kot jo predpiše carina, s katero zainteresirani navede carinski postopek, ki naj se uporabi za blago, in zagotovi vse podatke, ki jih zahteva carina, da se lahko začne izvajanje postopka;(d) izraz "carinska kontrola" pomeni ukrepe, ki se uporabljajo za zagotavljanje skladnosti z zakoni in predpisi, za katerih uveljavitev je carina odgovorna;(e) izraz "varščina" pomeni to, kar v zadovoljstvo carine zagotavlja, da se obveznosti do carine poravnajo. Varščina se opiše kot "splošna", ko zagotavlja, da se bodo obveznosti, ki izhajajo iz različnih dejavnosti, poravnale.(g) izraz "oseba" pomeni fizične kot pravne osebe, razen če kontekst zahteva drugače.NAČELA1. StandardDoločbe te priloge urejajo začasno hrambo blaga.2. StandardNacionalna zakonodaja podrobno opredeli pogoje, ki jih je treba izpolniti, in formalnosti, ki jih je trebe izvesti, glede blaga v začasnem skladišču.PODROČJE VELJAVNOSTI3. StandardCarinski organi odobrijo oblikovanje začasnih skladišč, kadar menijo, da je to potrebno za zagotovitev potreb trgovine in gospodarstva.Opombi:1. Začasna skladišča v skladu z določbami nacionalne zakonodaje lahko upravljajo carinski organi, drugi organi ali fizične ali pravne osebe.2. Začasna skladišča so lahko odprta za vse uvoznike in druge upravičene osebe, ki razlagajo uvoženo blago, ali pa je njihova uporaba omejena na posebej določene osebe.4. StandardZačasna hramba se omogoči za vse vrste blaga ne glede na količino, državo porekla ali državo, iz katere je blago prispelo. Vendar pa se blago, ki predstavlja tveganje in lahko vpliva na drugo blago ali ki zahteva posebne namestitve, sprejme le v začasna skladišča, posebej oblikovana za sprejem takega blaga.5. StandardZa sprejem blaga v začasno skladišče se zahteva le dokument, ki se uporablja za opis blaga ob predložitvi carini.UPRAVLJANJE ZAČASNIH SKLADIŠČ6. StandardCarinski organi določijo zahteve glede gradnje, ureditve in upravljanja začasnih skladišč in postopke za hrambo blaga, za vodenje zalog in evidenc ter za carinsko kontrolo.Opombe:1. Za izvajanje nadzora lahko carina:- vodi ali zahteva, da se vodi popis blaga, ki je v začasnem skladišču (z uporabo posebnih registrov ali ustrezne dokumentacije);- stalno ali v presledkih nadzira začasno skladišče;- zahteva, da se začasno skladišče dvakrat zaklene (zavaruje se s ključavnico zadevne osebe in ključavnico carine);- občasno pazljivo pregleda blago v začasnem skladišču.2. Običajno se zahteva, da se blago skladišči v zaklenjenih prostorih. Blago velikih dimenzij in težko blago, ki predstavlja majhno tveganje glede prihodka, pa se pogosto skladišči v neograjenih prostorih pod carinskim nadzorom7. StandardNacionalna zakonodaja podrobno opredeli osebo ali osebe, odgovorne za plačilo kakršnih koli uvoznih dajatev ali davkov za blago v začasnem skladišču, ki se ne zaračunavajo v zadovoljstvo carine.8. StandardKadar se od organa ali osebe, ki upravlja začasno skladišče, zahteva varščina, carinski organi sprejmejo splošno varščino.9. Priporočena praksaVišina varščine naj bo kolikor je mogoče nizka, ob upoštevanju uvoznih dajatev in davkov, ki se lahko zaračunajo.10. Priporočena praksaCarinski organi naj se odpovedo varščini, kadar je začasno skladišče pod ustreznim carinskim nadzorom, in zlasti kadar je carinsko zaklenjeno.DOVOLJENE DEJAVNOSTI11. StandardVsaki osebi, ki je upravičena do raztovarjanja blaga v začasnem skladišču, se zato, da pripravi deklaracijo o blagu, dovoli:(a) pregledati blago;(b) stehtati;(c) vzorčiti, proti plačilu uvoznih dajatev ali davkov, kadar je to primerno.12. StandardBlago v začasnem skladišču je lahko podvrženo običajnim dejavnostim, potrebnim, da se ohrani njegovo nespremenjeno stanje.Opomba:Običajne dejavnosti, potrebne za ohranitev nespremenjenega stanja blaga lahko vključujejo čiščenje, tolčenje, odstranjevanje prahu, razvrščanje in popravilo ali zamenjava embalaže z napako.13. Priporočena praksaBlago v začasnem skladišču se lahko pod pogoji, ki jih določijo carinski organi, podvrže običajnim dejavnostim, potrebnim za njegovo odstranitev iz skladišča in njihov nadaljnji prevoz.Opomba:Te dejavnosti lahko vključujejo razvrščanje, skladanje, tehtanje, žigosanje, označevanje. Vključujejo lahko tudi učvrstitev različnih pošiljk blaga, namenjenih nadaljnjemu prevozu, z enotnim prevoznim dokumentom oziroma enotnim carinskim dokumentom (skupinjenje).TRAJANJE ZAČASNE HRAMBE14. StandardKadar nacionalna zakonodaja določa časovno omejitev za začasno hrambo, mora ta čas omogočiti, da lahko uvoznik uredi vse potrebne formalnosti za začetek carinskega postopka za blago.Opomba:Časovna omejitev, ki je določena, se lahko spreminja glede na uporabljeno vrsto prevoza, in v primeru blaga, uvoženega po morju, mora biti precej dolga.15. Priporočena praksaNa zahtevo zadevne osebe in z razlogi, ki so za carinske organe tehtni, naj bi slednji podaljšali poprej določeno obdobje.BLAGO, KI SE POKVARI, POŠKODUJE, IZGUBI, UNIČI ALI ZAPUSTI16. StandardBlago, ki se po nesreči ali zaradi višje sile pokvari, uniči ali poškoduje, preden zapusti začasno skladišče, se ocarini, kot če bi se uvozilo v pokvarjenem, uničenem ali poškodovanem stanju.17. StandardBlago v začasnem skladišču, ki se slučajno ali zaradi višje sile uniči ali nepreklicno izgubi, je oproščeno plačila uvoznih dajatev in davkov, pod pogojem, da se dejstva o uničenju ali izgubi natančno ugotovijo zadovoljivo za carinske organe.Kakršenkoli odpadek ali odpadni material, ki ostane po uničenju in se nameni domači rabi, je zavezan plačilu uvoznih dajatev ali davkov, ki bi se za takšne odpadke in odpadni material uporabile, če bi se uvozili v navedenem stanju.18. StandardNa zahtevo osebe, upravičene do raztovarjanja, lahko carinski organi odločijo, da dovolijo, da se blago, delno ali v celoti odstopi proračunu ali pod carinskim nadzorom, uniči ali naredi komercialno brez vrednosti. Takšen odstop ali uničenje ne predstavlja kakršnih koli stroškov za prihodek.Kakršenkoli odpadek ali odpadni material, ki ostane po uničenju in se nameni domači rabi, je zavezan plačilu uvoznih dajatev ali davkov, ki bi se za takšne odpadke in odpadni material uporabile, če bi se uvozili v navedenem stanju.ODSTRANITEV IZ ZAČASNEGA SKLADIŠČA19. StandardOseba, ki ima pravico razpolagati z blagom, je upravičena do njegove odstranitve iz začasnega skladišča, pod pogojem, da je to v vsakem posameznem primeru v skladu s pogoji in formalnostmi.Opomba:Carinski organi lahko od zadevne osebe zahtevajo, da dokaže, da ima pravico razpolagati z blagom.20. StandardNacionalna zakonodaja opredeli postopke, ki se jim sledi, kadar se blago ne odstrani iz začasnega skladišča v določenem času.21. Priporočena praksaKadar carina proda blago, ki se ni odstranilo iz začasnega skladišča, se iztržki od prodaje po odbitku uvoznih dajatev in davkov in vseh drugih pristojnosti ter pripadajočih stroškov izročijo osebi/osebam, upravičeni/m do prejetja, kadar je to mogoče, ali pa ji/jim ostanejo na razpolago za določeno obdobje.INFORMACIJE V ZVEZI Z ZAČASNO HRAMBO22. StandardCarinski organi poskrbijo, da so vse ustrezne informacije o začasni hrambi blaga na razpolago vsem zainteresiranim.PRILOGA F.1PRILOGA O PROSTIH CONAHUVODNekatere države menijo, da je treba za vzpodbujanje njihove zunanje trgovine kot tudi mednarodne trgovine na splošno zagotoviti neomejene olajšave glede uvoznih dajatev in davkov za blago, ki se vnaša v del njihovega območja in kjer se to blago pojmuje, kot da je izven carinskega območja. Blago, ki se tako vnaša, ni podvrženo običajni carinski kontroli.V sedanji prilogi se ta del območja imenuje "prosta cona", čeprav se v nekaterih državah uporabljajo različna druga poimenovanja, kot so "prosto pristanišče", "prosto skladišče".Ločimo lahko med komercialnimi in industrijskimi prostimi conami.V komercialnih prostih conah so dovoljene dejavnosti na splošno omejene na tiste, ki so potrebne za ohranjanje blaga, in običajne oblike ravnanja, da se izboljša embalaža ali prodajna kakovost blaga ali se ga pripravi za pošiljko. V industrijskih prostih conah so dovoljeni postopki oplemenitenja.Čeprav se blago, ki se vnaša v proste cone, običajno pojmuje, vsaj kar se tiče uvoznih dajatev in davkov, kot da je izven carinskega območja, se lahko nekatere določbe zadevne države še vedno uporabljajo, npr. prepovedi in omejitve, ki izvirajo iz nacionalne zakonodaje. Carina tudi v prostih conah izvaja nekaj kontrole, da se zagotovi, da so izvajane dejavnosti v skladu z določenimi zahtevami.Blago, ki se vnaša v prosto cono iz carinskega območja, navadno izpolnjuje pogoje za oprostitev ali vračilo uvoznih dajatev in davkov ali notranjih dajatev in davkov, odobrenih ob izvozu.Kadar se odobri, da se blago, ki ni bilo predelano v prosti coni, vnese v carinsko območje za domačo rabo, postane zavezano plačilu uvoznih dajatev in davkov, tako kot če bi bilo neposredno uvoženo iz tujine. V primeru tujega blaga, ki je bilo predelano v prosti coni, ali kadar je uporabljeno blago domačega porekla ali je bilo uvoženo proti plačilu uvoznih dajatev in davkov in se za to blago oprostijo ali povrnejo dajatve in davke ob vnosu v prosto cono, se pri tem uporabijo posebna pravila za ocenjevanje, določena v nacionalni zakonodaji.V nekaterih državah so carinski objekti, primerljivi s tistimi, ki so značilni za proste cone, na voljo po vsem območju v sklopu drugih carinskih postopkov, kot so carinsko skladiščenje, povračilo, začasen uvoz na aktivno oplemenitenje ali carinski tranzit.OPREDELITEV POJMOVV tej prilogi:(a) izraz "prosta cona" pomeni del državnega območja, kjer se blago po vnosu glede uvoznih dajatev in davkov pojmuje, kot da bi bilo izven carinskega območja, in ni podvrženo carinski kontroli.Opomba:Ločimo lahko med komercialnimi in industrijskimi prostimi conami. V komercialnih prostih conah se sprejme blago, ki se pozneje razloži, predelava ali izdelava sta navadno prepovedani. Blago, sprejeto v industrijske proste cone, se lahko izpostavi odobrenim postopkom oplemenitenja.(b) izraz "carinsko območje" pomeni območje, kjer se carinska zakonodaja v celoti uporablja;(c) izraz "uvozne dajatve in davki" pomeni carinske dajatve in vse druge dajatve, davke, pristojbine ali druge obremenitve, ki se plačajo pri uvozu blaga ali so v zvezi z uvozom, vendar ne vključuje pristojbin in obremenitev, ki so po višini omejene s približnim stroškom opravljenih storitev;(d) izraz "carinski kontrola" pomeni ukrepe, ki se uporabljajo za zagotavljanje skladnosti z zakoni in predpisi, za katerih uveljavitev je carina odgovorna;(g) izraz "oseba" pomeni fizične kot pravne osebe, razen če kontekst zahteva drugače.NAČELO1. StandardDoločbe te priloge urejajo carinske predpise, ki se uporabljajo v prostih conah.USTANOVITEV PROSTIH CON2. StandardNacionalna zakonodaja podrobno opredeli pogoje za ustanovitev prostih con, vrste blaga, ki se lahko sprejme v te cone, in naravo postopkov na blagu, ki se lahko uporabljajo.Opombe:1. Proste cone se običajno oblikujejo ob morskih pristaniščih, rečnih pristaniščih, letališčih in krajih s podobnimi geografskimi prednostmi.2. V skladu z nacionalno zakonodajo lahko proste cone upravljajo carinski organi, drugi organi ali fizične ali pravne osebe.3. StandardCarinski organi določijo zahteve glede gradnje, ureditve in upravljanja prostih con in ureditev carinske kontrole.Opombe:1. Carinski organi lahko zahtevajo, da se proste cone ogradijo; lahko določijo tudi omejitve in načine dostopa ter poslovni čas.2. Za izvajanje kontrole lahko carinski organi:- stalno ali občasno kontrolirajo načine dostopa do prostih con;- zahtevajo od oseb, ki vnašajo blago v proste cone, da vodijo evidence, da se lahko kontrolira gibanje blaga v prometu;- na licu mesta preverjajo sprejeto blago in tako zagotovijo, da se uporabljajo le dovoljene postopki in da se nedovoljeno blago ne vnaša.4. StandardCarinski organi imajo pravico kadarkoli preverjati blago, skladiščeno v prostorih, katere koli osebe, ki vnaša blago v prosto cono.SPREJETO BLAGO5. Priporočena praksaVnos blaga v prosto cono naj ne pogojuje količina blaga, ki se vnaša v cono ali skladišči.6. StandardVnos v prosto cono se ne odobri le za blago, ki se uvozi neposredno iz tujine, ampak tudi za blago, ki pride iz carinskega območja zadevne države.Opomba:Blago, ki pride iz carinskega območja zadevne države, je lahko blago v prostem prometu ali blago v postopku za pridobitev pogojne oprostitve plačila uvoznih dajatev in davkov ali v postopku predelave.7. StandardBlago, vneseno v prosto cono, ki je ob izvozu upravičeno do izvzetja ali povračila plačila uvoznih dajatev ali davkov, izpolnjuje pogoje za takšno oprostitev plačila ali povračilo takoj po vnosu v prosto cono.8. StandardBlago, sprejeto v prosto cono, ki je ob izvozu upravičeno do izvzetja ali povračila plačila uvoznih dajatev ali davkov, izpolnjuje pogoje za takšno izvzetje plačila ali povračila po vnosu v prosto cono.Opomba:Izvzetje od plačila ali povračilo se navadno odobri takoj po vnosu blaga v prosto cono. V posebnih primerih pa se izvzetje od plačila ali povračilo odobri ob izvozu blaga iz nacionalnega območja. Izjemoma se lahko zahteva dokazilo o prispetju blaga v namembno državo.9. StandardVnos v prosto cono se ne zavrne zgolj na osnovi dejstva o državi porekla blaga, državi, iz katere blago prispe, ali ciljni državi.10. StandardVnos blaga, ki prispe iz tujine, se ne zavrne zgolj na osnovi dejstva, da je blago zavezano omejitvam ali prepovedim, razen tistim, uvedenim na osnovi javne morale ali javnega reda, javne varnosti, javne higiene in zdravja, ali veterinarskih ali fitopatoloških razlogov ali so povezani z zaščito patentov, blagovnih znamk ali avtorskih pravic.11. Priporočena praksaBlago, ki predstavlja tveganje in verjeten vpliv na drugo blago ali zahteva posebne namestitve, se lahko vnese le v proste cone, posebej zasnovane za sprejem takega blaga.VNOS V PROSTO CONO12. StandardKadar je treba za blago, ki se vnaša v prosto cono neposredno iz tujine, ne da bi šlo čez carinsko območje zadevne države, carini predložiti dokument, carinski organi zahtevajo le predložitev komercialnega ali uradnega dokumenta (račun, tovorni list, odpremnica, itd.), ki vsebuje glavne podatke o zadevnem blagu.13. Priporočena praksaZa sprejem blaga v prosto cono za blago, ki pride iz carinskega območja zadevne države ali prečka navedeno območje v tranzitu, naj se ne bi zahteval dokument razen deklaracije o blagu, ki se navadno zahteva v navedenem območju za pokritje izvoza, ponovnega izvoza ali tranzita blaga.14. StandardCarinski organi za blago, vnešeno v prosto cono, ne zahtevajo varščine.15. StandardKadar carinski organi pregledajo blago namenjeno vnosu v prosto cono, to storijo v obsegu, ki je bistven za zagotavljanje skladnosti z zakoni in predpisi, za katerih uveljavljanje je carina odgovorna.Opomba:Carina zlasti zagotovi, da sodi blago v tisto vrsto, ki se sme vnašati v prosto cono, in da se zagotovi skladnost z ustreznimi prepovedmi in omejitvami.DOVOLJENI POSTOPKI16. StandardZa blago, vnešeno v komercialno prosto cono, se poleg natovarjanja, raztovarjanja, pretovarjanja in skladiščenja dovoli tudi vse postopke, ki so potrebne za ohranjanje blaga, in običajne oblike ravnanja, da se izboljša embalaža ali prodajna kakovost blaga ali se ga pripravi za pošiljko, to pomeni delitev večjih količin, oblikovanje tovorov, razvrščanje in razvrščanje v kakovostne razrede ter ponovno pakiranje.17. StandardPostopki oplemenitenja, ki se lahko uporabijo za blago, vnešeno v industrijsko prosto cono, na splošno opredelijo pristojni organi oziroma podrobno z uredbo, ki se uporablja v vsej prosti coni ali v organu, ki podjetju odobri za izvajanje teh postopkov.Opomba:Pravica do opravljanja postopkov oplemenitenja se lahko podeli pod pogojem da pristojni organi predlagane postopke ocenijo kot koristne za nacionalno gospodarstvo.BLAGO, KI SE POTROŠI V PROSTI CONI18. StandardNacionalna zakonodaja našteje primere, v katerih se blago, ki se potroši v prosti coni, lahko vnese in je prosto plačila dajatev in davkov, in določi zahteve, ki jih je treba izpolniti.Opombi:1. Prost vnos se lahko odobri ne le glede uvoznih dajatev in davkov, temveč tudi glede notranjih dajatev in davkov.2. Lahko se odobri tudi prost vnos za opremo, ki se uporablja le znotraj proste cone za transport, skladiščenje in predelavo blaga.PRENOS LASTNIŠTVA19. StandardPrenos lastništva za blago, sprejeto v prosto cono, se dovoli.Opombi:1. Prodaja na drobno v prostih conah se lahko prepove.2. Blago, vnešeno v prosto cono, se lahko uporabi za preskrbo ladij in letal.UNIČENJE20. StandardBlago, sprejeto v prosto cono, se lahko pod carinskim nadzorom uniči ali naredi kot blago brez vrednosti.TRAJANJE POSTANKA V PROSTO CARINSKI CONI21. StandardGlede trajanja postanka za blago v prostih conah ni omejitev.ODSTRANITEV IZ PROSTO CARINSKE CONE22. StandardKadar je treba za blago, ki se prenese iz proste cone neposredno v tujino, ne da bi šlo čez carinsko območje zadevne države, carini predložiti dokument, carinski organi zahtevajo le predložitev komercialnega ali uradnega dokumenta (račun, tovorni list, odpremnica, itd.), ki vsebuje glavne podatke o zadevnem blagu.23. StandardEdina izjava, ki se zahteva za blago, ki se lahko vnese v carinsko območje zadevne države ali se odstrani iz proste cone, je deklaracija o blagu, ki se navadno zahteva za carinski postopek, predviden za to blago.24. Priporočena praksaBlago, ki se iz proste cone lahko prenese v carinsko območje zadevne države, je primerno za pogojno oprostitev ali uveljavljene predelovalne postopke pod pogoji, ki se uporabljajo pri blagu, neposredno uvoženem iz tujine.25. StandardNacionalna zakonodaja opredeli čas, ki se upošteva pri opredelitvi vrednosti in količine blaga, ki se lahko ob odstranitvi iz proste cone nameni domači rabi, in stopnje uvoznih dajatev ali davkov, ki se ob tem uporabijo.26. StandardNacionalna zakonodaja opredeli pravila, ki se uporabljajo za določanje višine uvoznih dajatev in davkov, ki se zaračunajo za blago, ki se po rokovanju ali predelavi v prosti coni nameni domači rabi.Opombi:1. Višina uvoznih dajatev in davkov, ki se obračunajo za blago, ki se po predelavi v prosti coni nameni domači rabi, se lahko omeji z višino uvoznih dajatev in davkov, ki se uporabljajo za tuje blago, uporabljeno v državi, v katero prosto cono je bilo vneseno, plus kadar je bilo uporabljeno blago domačega porekla ali blago, uvoženo proti plačilu uvoznih dajatev in davkov, z višino oprostitve ali povračila notranjih dajatev ali davkov ali uvoznih dajatev in davkov, ki so bile odobrene, ko se je blago vneslo v prosto cono.2. Poseben postopek ocenjevanja se lahko določi, kadar se je oprema, uporabljena za predelavo blaga v prosti coni, sprejela brez plačila uvoznih dajatev ali davkovUKINITEV PROSTE CONE27. StandardV primeru ukinitve proste cone imajo zadevne osebe dovolj časa, da poskrbijo za odstranitev svojega blaga.INFORMACIJE GLEDE PROSTIH CON28. StandardCarinski organi poskrbijo, da so vse ustrezne informacije o carinskih predpisih glede prostih con na razpolago vsem zainteresiranim.


title: Sklep Sveta (EU) 2015/900 z dne 8. junija 2015 o stališču, ki se v imenu Evropske unije zavzame v Skupnem odboru EGP o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (EaSI)

text:
                  12.6.2015

                  SL

                  Uradni list Evropske unije

                  L 147/19

            SKLEP SVETA (EU) 2015/900
      z dne 8. junija 2015
      o stališču, ki se v imenu Evropske unije zavzame v Skupnem odboru EGP o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (EaSI)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti členov 46(d), 149, 153(2)(a), tretjega odstavka člena 175 in člena 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  Na podlagi člena 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

                  (3)

                  Protokol 31 k Sporazumu EGP vsebuje določbe in ureditve glede sodelovanja na posebnih področjih, za katera ne veljajo štiri temeljne svobode.

                  (4)

                  Uredba (EU) št. 1296/2013 Evropskega parlamenta in Sveta (3) je bila vključena v Sporazum EGP s Sklepom Skupnega odbora EGP št. 151/2014 z dne 27. junija 2014 (4).

                  (5)

                  Omejeno sodelovanje Norveške v programu bi bilo treba razširiti na os Progress.

                  (6)

                  Protokol 31 k Sporazumu EGP bi bilo zato treba ustrezno spremeniti, da se omogoči razširjeno sodelovanje od 1. januarja 2015.

                  (7)

                  Stališče Unije v Skupnem odboru EGP bi moralo zato temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega k temu sklepu.
      Člen 2
      Ta sklep začne veljati na dan sprejetja.

         V Luxembourgu, 8. junija 2015

               Za Svet

               Predsednica

            D. REIZNIECE-OZOLA

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         (3)  Uredba (EU) št. 1296/2013 Evropskega parlamenta in Sveta z dne 11. decembra 2013 o Programu Evropske unije za zaposlovanje in socialne inovacije („EaSI“) in spremembi Sklepa št. 283/2010/EU o ustanovitvi Evropskega mikrofinančnega instrumenta Progress za zaposlovanje in socialno vključenost (UL L 347, 20.12.2013, str. 238).

         (4)  UL L 342, 27.11.2014, str. 61.

         OSNUTEK
         SKLEP SKUPNEGA ODBORA EGP št. …/2015
         z dne
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma,
         ob upoštevanju naslednjega:

                     (1)

                     Uredba (EU) št. 1296/2013 Evropskega parlamenta in Sveta z dne 11. decembra 2013 o Programu Evropske unije za zaposlovanje in socialne inovacije („EaSI“) in spremembi Sklepa št. 283/2010/EU o ustanovitvi Evropskega mikrofinančnega instrumenta Progress za zaposlovanje in socialno vključenost (1) je bila vključena v Sporazum EGP s Sklepom Skupnega odbora EGP št. 151/2014 z dne 27. junija 2014 (2).

                     (2)

                     Omejeno sodelovanje Norveške v programu bi bilo treba razširiti na os Progress.

                     (3)

                     Protokol 31 k Sporazumu EGP bi bilo zato treba ustrezno spremeniti, da se omogoči to razširjeno sodelovanje od 1. januarja 2015 –

               SPREJEL NASLEDNJI SKLEP:
         Člen 1
         V odstavku 8 člena 15 Protokola 31 k Sporazumu EGP se besedilo „osi EURES programa in finančno prispeva zanjo“ nadomesti z besedilom „oseh Progress in EURES programa in finančno prispeva zanju“.
         Člen 2
         Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*).
         Uporablja se od 1. januarja 2015.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja

                  Skupnega odbora EGP

            (1)  UL L 347, 20.12.2013, str. 238.

            (2)  UL L 342, 27.11.2014, str. 61.

            (*)  [Navedena ni nobena ustavna zahteva.] [Navedene so ustavne zahteve.]


title: 2006/519/ES: Sklep Sveta z dne  24. julija 2006  o spremembi člena 35 Dodatka 6 h Kadrovskim predpisom, ki se uporabljajo za zaposlene v Europolu

text:
               26.7.2006

               SL

               Uradni list Evropske unije

               L 203/10

      SKLEP SVETA

   z dne 24. julija 2006
   o spremembi člena 35 Dodatka 6 h Kadrovskim predpisom, ki se uporabljajo za zaposlene v Europolu
   (2006/519/ES)
   SVET EVROPSKE UNIJE JE –
   ob upoštevanju Kadrovskih predpisov, ki se uporabljajo za zaposlene v Europolu, določenih z Aktom Sveta z dne 3. decembra 1998 (1), in zlasti Dodatka 6 o pokojninskem sistemu,
   ker se je ponovna presoja iz člena 35(2) omenjenega Dodatka 6 izkazala za nepotrebno in bi bilo treba postopek iz člena 35(1) omenjenega Dodatka 6 za izračun aktuarskih vrednosti nadaljevati –
   SKLENIL:
   Člen 1
   Člen 35(2) in (3) Dodatka 6 h Kadrovskim predpisom, ki se uporabljajo za zaposlene v Europolu, se razveljavi z učinkom od 1. januarja 2004.
   Člen 2
   Ta sklep začne veljati na dan sprejetja in se objavi v Uradnem listu Evropske unije.

      V Bruslju, 24. julija 2006

            Za Svet

            Predsednik

         K. RAJAMÄKI

      (1)  UL C 26, 30.1.1999, str. 23. Akt, kakor je bil nazadnje spremenjen z Aktom upravnega odbora Europola z dne 29. septembra 2005 (UL C 68, 21.3.2006, str. 1).


title: Sklep direktorja Europola z dne 29. marca 2016 o izvajanju Sklepa upravnega odbora Europola z dne 16. novembra 1999 o sprejemu pogojev in postopkov, ki jih postavlja Europol v zvezi z dajatvami, ki se uporabljajo za plače in nagrade, izplačane osebju Europola, v korist Europola

text:
               4.8.2016

               SL

               Uradni list Evropske unije

               C 282/3

         SKLEP DIREKTORJA EUROPOLA
   z dne 29. marca 2016
   o izvajanju Sklepa upravnega odbora Europola z dne 16. novembra 1999 o sprejemu pogojev in postopkov, ki jih postavlja Europol v zvezi z dajatvami, ki se uporabljajo za plače in nagrade, izplačane osebju Europola, v korist Europola
   (2016/C 282/03)
   DIREKTOR EUROPOLA JE –
   ob upoštevanju Sklepa Sveta o ustanovitvi Evropskega policijskega urada (v nadaljnjem besedilu: Europol) z dne 6. aprila 2009 (1) (v nadaljnjem besedilu: Sklep o Europolu) ter zlasti člena 57(5), člena 62 in člena 63 Sklepa,
   ob upoštevanju Protokola, pripravljenega na podlagi člena K.3 Pogodbe o Evropski uniji, in člena 41(3) Konvencije o Europolu, o privilegijih in imunitetah Europola, članov njegovih organov, namestnikov direktorja in uslužbencev Europola (2), in zlasti člena 10 Protokola,
   ob upoštevanju Sklepa upravnega odbora z dne 16. novembra 1999 o sprejemu pogojev in postopkov, ki jih postavlja Europol v zvezi z dajatvami, ki se uporabljajo za plače in nagrade, izplačane osebju Europola, v korist Europola (3),
   ob upoštevanju naslednjega:

               1.

               V skladu s členom 57(5) Sklepa o Europolu se Kadrovski predpisi Europola (4) in drugi ustrezni instrumenti še naprej uporabljajo za osebje, ki ni zaposleno v skladu s členom 57(2) Sklepa o Europolu.

               2.

               V členu 57(5) Sklepa o Europolu je določeno, da se z odstopanjem od poglavja 5 Kadrovskih predpisov Europola za osebje Europola uporablja odstotek letne prilagoditve prejemkov, ki ga določi Svet v skladu s členom 65 Kadrovskih predpisov za uradnike Evropske unije (5).

               3.

               Člen 57(5) Sklepa o Europolu se nanaša samo na elemente prilagoditve prejemkov iz poglavja 5 (členi od 43 do 55) Kadrovskih predpisov Europola in ne zajema dajatev, ki se uporabljajo za plače in nagrade, izplačane osebju Europola v skladu s Kadrovskimi predpisi Europola, v korist Europola.

               4.

               Glede na spremenjen postopek iz člena 57(5) Sklepa o Europolu o prilagoditvi prejemkov člen 3a Priloge k zgoraj navedenemu Sklepu upravnega odbora z dne 16. novembra 1999 pooblašča direktorja Europola, da z začetkom veljavnosti 1. julija 2010 in zatem vsako leto prilagaja vrednosti, navedene v členu 4 navedene Priloge, za enakimi odstotnimi vrednostmi, kot se uporabljajo v skladu s členom 57(5) Sklepa o Europolu.

               5.

               Letno prilagoditev prejemkov, ki je določena v členu 57(5) Sklepa o Europolu, je Europol uporabil z učinkom za nazaj od 1. julija 2011 (6) v skladu s podatki, določenimi v Uredbi (EU) št. 422/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo (7).

               6.

               Letno prilagoditev prejemkov iz člena 57(5) Sklepa o Europolu je Europol uporabil z učinkom za nazaj od 1. julija 2012 (8) v skladu z zneski, določenimi v Uredbi (EU) št. 423/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo (9).

               7.

               Letno prilagoditev prejemkov iz člena 57(5) Sklepa o Europolu je Europol uporabil z učinkom za nazaj od 1. julija 2013 (10) v skladu z zneski, določenimi v Uredbi Sveta (EU) št. 1416/2013 z dne 17. decembra 2013 o prilagoditvi korekcijskih koeficientov, ki se uporabljajo za osebne prejemke in pokojnine uradnikov ter drugih uslužbencev Evropske unije (11).

               8.

               Letno prilagoditev prejemkov iz člena 57(5) Sklepa o Europolu je Europol uporabil z učinkom za nazaj od 1. julija 2014 v skladu z zneski, določenimi v Letni posodobitvi korekcijskih koeficientov, ki se uporabljajo za osebne prejemke in pokojnine uradnikov in drugih uslužbencev Evropske unije z dne 12. decembra 2014 (12).

               9.

               Obdavčitev za člane osebja Europola v skladu s Kadrovskimi predpisi Europola je treba spremeniti zaradi prilagoditve prejemkov, izvedene v skladu s členom 57(5) Sklepa o Europolu –

         SPREJEL NASLEDNJI SKLEP:
   Člen 1
   Z učinkom od 1. julija 2011:

               —

               veljajo zneski, navedeni v členu 4 Priloge k Sklepu upravnega odbora Europola z dne 16. novembra 1999, kakor je bil posodobljen s Sklepom direktorja Europola z dne 18. aprila 2014 o izvajanju Sklepa upravnega odbora Europola z dne 16. novembra 1999 (13).

         Člen 2
   Z učinkom od 1. julija 2012:

               —

               se znesek, naveden v prvem stavku člena 4 Priloge k Sklepu upravnega odbora Europola z dne 16. novembra 1999, nadomesti z zneskom 121,45 EUR;

               —

               se zneski v eurih iz preglednice, ki je vključena v člen 4 Priloge k Sklepu upravnega odbora Europola z dne 16. novembra 1999, nadomestijo z naslednjim:

                           —

                           8 % k zneskom med 122,42 EUR in 2 156,39 EUR

                           —

                           10 % k zneskom med 2 156,40 EUR in 2 970,10 EUR

                           —

                           12,5 % k zneskom med 2 970,11 EUR in 3 403,88 EUR

                           —

                           15 % k zneskom med 3 403,89 EUR in 3 865,63 EUR

                           —

                           17,5 % k zneskom med 3 865,64 EUR in 4 299,45 EUR

                           —

                           20 % k zneskom med 4 299,46 EUR in 4 719,95 EUR

                           —

                           22,5 % k zneskom med 4 719,96 EUR in 5 153,75 EUR

                           —

                           25 % k zneskom med 5 153,76 EUR in 5 574,25 EUR

                           —

                           27,5 % k zneskom med 5 574,26 EUR in 6 008,04 EUR

                           —

                           30 % k zneskom med 6 008,05 EUR in 6 428,55 EUR

                           —

                           32,5 % k zneskom med 6 428,56 EUR in 6 862,35 EUR

                           —

                           35 % k zneskom med 6 862,36 EUR in 7 283,52 EUR

                           —

                           40 % k zneskom med 7 283,53 EUR in 7 717,35 EUR

                           —

                           45 % k zneskom nad 7 717,36 EUR.

         Člen 3
   Ta sklep se objavi v Uradnem listu Evropske unije.
   Člen 4
   Ta sklep začne veljati dan po tem, ko ga sprejme direktor.

      V Haagu, 29. marca 2016

         Rob WAINWRIGHT
         Direktor Europola

      (1)  UL L 121, 15.5.2009, str. 37.

      (2)  UL C 221, 19.7.1997, str. 2.

      (3)  UL C 65, 28.2.2001, str. 6.

      (4)  Akt Sveta z dne 3. decembra 1998 o določitvi Kadrovskih predpisov, ki se uporabljajo za uslužbence Europola (UL C 26, 30.1.1999, str. 23).

      (5)  Uredba Sveta (EGS, Euratom, ESPJ) št. 259/68 (UL L 56, 4.3.1968, str. 1).

      (6)  Obvestilo o prilagoditvi osnovnih plač in dodatkov za osebje Europola na podlagi Kadrovskih predpisov Europola v skladu s členom 57(5) Sklepa Sveta z učinkom od 1. julija 2011, 1. julija 2012, 1. julija 2013 in 1. julija 2014 (UL C 282, 4.8.2016, str. 6).

      (7)  UL L 129, 30.4.2014, str. 5.

      (8)  Glej opombo 6.

      (9)  UL L 129, 30.4.2014, str 12.

      (10)  Glej opombo 6.

      (11)  UL L 353, 28.12.2013, str. 24.

      (12)  UL C 444, 12.12.2014, str. 10.

      (13)  UL C 211, 5.7.2014, str. 13.


title: Sklep Sveta (EU) 2015/1988 z dne 22. oktobra 2015 o podpisu Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom na drugi strani, v imenu Unije

text:
               6.11.2015

               SL

               Uradni list Evropske unije

               L 290/4

         SKLEP SVETA (EU) 2015/1988
   z dne 22. oktobra 2015
   o podpisu Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom (1) na drugi strani, v imenu Unije
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 v povezavi s členom 31(1) navedene pogodbe,
   ob upoštevanju Pogodbe o delovanju Evropske unije ter zlasti člena 217 v povezavi s členom 218(5) in drugim pododstavkom člena 218(8) navedene pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 21. junija 2013 pooblastil Komisijo, da začne pogajanja s Kosovom o Stabilizacijsko-pridružitvenem sporazumu (v nadaljnjem besedilu: Sporazum). Pogajanja so se uspešno zaključila s parafiranjem Sporazuma 25. julija 2014.

               (2)

               Unija in Kosovo imata tesne vezi in skupne vrednote ter željo po krepitvi teh vezi in vzpostavitvi tesnega in trajnega odnosa, ki bo temeljil na vzajemnosti in obojestranskem interesu, s čimer bi Kosovo moralo dobiti priložnost še bolj okrepiti in razširiti svoje odnose z Unijo.

               (3)

               „Prvi sporazum o načelih za normalizacijo odnosov“ je bil dosežen 19. aprila 2013 v okviru dialoga, ki poteka ob pomoči EU.

               (4)

               Sporazum predvideva pridružitev med Unijo in Kosovom, ki vključuje vzajemne pravice in obveznosti, skupne ukrepe in poseben postopek. Vsebuje tudi določbe, ki spadajo na področje uporabe poglavja 2 naslova V Pogodbe o Evropski uniji (PEU) o skupni zunanji in varnostni politiki Unije. Odločitev o podpisu Sporazuma bi morala zato temeljiti na pravni podlagi za pridružitev, kar Uniji omogoča, da prevzame obveznosti na vseh področjih, zajetih v Pogodbah, in na pravni podlagi za sporazume na področjih, zajetih v poglavju 2 naslova V PEU.

               (5)

               Sporazum se sklene le na ravni EU. Obveznosti in sodelovanje, h katerim se Unija zaveže na podlagi tega Sporazuma, zadevajo le področja, ki jih zajemajo pravni red EU ali obstoječe politike Unije. Podpis in sklenitev Sporazuma kot sporazuma, ki se sklene le na ravni EU, ne posega v naravo in področje uporabe kakršnih koli podobnih sporazumov, ki se izpogajajo v prihodnosti. To ne posega niti v pooblastila institucij EU, ki so nanje prenesena s Pogodbama, niti v stališča institucij EU in držav članic o pristojnostih. Sporazum predvideva obsežno sodelovanje na različnih področjih politik, vključno s področjem pravosodja in notranjih zadev.

               (6)

               Podpis Sporazuma ne posega v stališča držav članic Unije o statusu Kosova, o katerem bodo odločile v skladu s svojo nacionalno prakso in mednarodnim pravom.

               (7)

               Poleg tega noben izraz, besedilo ali opredelitev iz tega sklepa in Sporazuma niti kakršna koli uporaba vseh potrebnih pravnih podlag za podpis Sporazuma ne pomeni, da Unija priznava Kosovo kot neodvisno državo ali da posamezne države članice priznavajo Kosovo kot neodvisno državo, če tega niso predhodno storile. V navedenem kontekstu je ustrezno, da Unija v zvezi s tem ob podpisu Sporazuma poda izjavo.

               (8)

               Podpis Sporazuma glede zadev, ki spadajo v pristojnost Evropske skupnosti za atomsko energijo, je predmet ločenega postopka.

               (9)

               Sporazum bi bilo treba podpisati –

         SPREJEL NASLEDNJI SKLEP:
   Člen 1
   Podpis Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo ter Kosovom se odobri v imenu Unije za dele, ki spadajo v okvir PEU in Pogodbe o delovanju Evropske unije, s pridržkom sklenitve navedenega sporazuma (2).
   Člen 2
   Izjava v imenu Unije, priložena temu sklepu, se odobri v imenu Unije.
   Člen 3
   Ta sklep ne posega v stališča držav članic in stališče Unije o statusu Kosova.
   Člen 4
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 5
   Ta sklep začne veljati na dan sprejetja.

      V Bruslju, 22. oktobra 2015

            Za Svet

            Predsednik

         F. ETGEN

      (1)  To poimenovanje ne posega v stališča o statusu ter je v skladu z RVSZN 1244/1999 in mnenjem Meddržavnega sodišča o razglasitvi neodvisnosti Kosova.

      (2)  Besedilo Sporazuma bo objavljeno skupaj s sklepom o njegovi sklenitvi.

      Izjava v imenu Unije

         „Sklep o podpisu Stabilizacijsko-pridružitvenega sporazuma s pridržkom njegove poznejše sklenitve, vključno s tozadevno uporabljenimi pravnimi podlagami, ne posega v stališča držav članic o statusu in ne pomeni, da Unija priznava Kosovo (1) kot neodvisno državo ali da posamezne države članice priznavajo Kosovo kot neodvisno državo, če tega niso predhodno storile.“

         (1)  To poimenovanje ne posega v stališča o statusu ter je v skladu z RVSZN 1244/1999 in mnenjem Meddržavnega sodišča o razglasitvi neodvisnosti Kosova.


title: 2014/694/EU: Sklep Sveta z dne 29. septembra 2014 o imenovanju treh francoskih članov in dveh francoskih nadomestnih članov Odbora regij

text:
               3.10.2014

               SL

               Uradni list Evropske unije

               L 289/22

         SKLEP SVETA
   z dne 29. septembra 2014
   o imenovanju treh francoskih članov in dveh francoskih nadomestnih članov Odbora regij

      (2014/694/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga francoske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandatov Bruna BOURGA-BROCA, Michela DELEBARREJA in Jeana-Louisa JOSEPHA so se sprostila tri mesta članov Odbora regij.

               (3)

               Zaradi konca mandatov Jeana-Michela DACLINA in Claudine LEDOUX sta se sprostili dve mesti nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, tj. do 25. januarja 2015, se v Odbor regij imenujejo:

               (a)

               za člane:

                           —

                           Bruno BOURG-BROC, Conseiller municipal de Châlons-en-Champagne (sprememba mandata),

                           —

                           Michel DELEBARRE, Conseiller municipal de Dunkerque (sprememba mandata),

                           —

                           Françoise MESNARD, Maire de Saint-Jean d'Angély,

                     ter

               (b)

               za nadomestna člana:

                           —

                           Karine DOGNIN-SAUZE, Adjointe au Maire de Lyon,

                           —

                           Dominique LEVEQUE, Maire d'Aÿ.

         Člen 2
   Ta sklep začne veljati na dan sprejetja.

      V Bruslju, 29. septembra 2014

            Za Svet

            Predsednik

         S. GOZI

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2014/719/SZVP: Sklep Političnega in varnostnega odbora EUTM MALI/3/2014 z dne 9. oktobra 2014 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa EUTM MALI/1/2014

text:
               18.10.2014

               SL

               Uradni list Evropske unije

               L 300/49

         SKLEP POLITIČNEGA IN VARNOSTNEGA ODBORA EUTM MALI/3/2014
   z dne 9. oktobra 2014
   o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa EUTM MALI/1/2014

      (2014/719/SZVP)

   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1) in zlasti člena 5 Sklepa,
   ob upoštevanju naslednjega:

               (1)

               Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da v skladu s členom 38 Pogodbe o Evropski uniji sprejema ustrezne odločitve glede političnega nadzora in strateškega vodenja EUTM Mali, vključno s sklepom o imenovanju naslednjih poveljnikov misije EU.

               (2)

               PVO je 18. marca 2014 sprejel Sklep EUTM MALI/1/2014 (2) o imenovanju brigadirja generala Marca RUDKIEWICZA za poveljnika misije EU za EUTM Mali.

               (3)

               Španija je 26. septembra 2014 za novega poveljnika misije EU za EUTM Mali predlagala brigadirja generala Alfonsa GARCÍO – VAQUERA PRADALA, ki bo zamenjal brigadirja generala Marca RUDKIEWICZA.

               (4)

               Vojaški odbor EU je 30. septembra 2014 priporočil, da PVO imenuje brigadirja generala Alfonsa GARCÍO - VAQUERA PRADALA za poveljnika misije EU za EUTM Mali, ki bo zamenjal brigadirja generala Marca RUDKIEWICZA.

               (5)

               Sklep EUTM MALI/1/2014 bi bilo treba razveljaviti.

               (6)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Brigadir general Alfonso GARCÍA – VAQUERO PRADAL je s 24. oktobrom 2014 imenovan za poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali).
   Člen 2
   Sklep EUTM MALI/1/2014 se razveljavi.
   Člen 3
   Ta sklep začne veljati na dan sprejetja.

      V Bruslju, 9. oktobra 2014

            Za Politični in varnostni odbor

            Predsednik

         W. STEVENS

      (1)  UL L 14, 18.1.2013, str. 19.

      (2)  Sklep Političnega in varnostnega odbora EUTM Mali/1/2014 z dne 18. marca 2014 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali) (UL L 95, 29.3.2014, str. 30).